**Informácia pre zariadenie** **sociálnoprávnej ochrany detí a sociálnej kurately**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,* ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada o poskytnutie dotácie na stravu.

V tejto súvislosti si dovoľujeme informovať, že o podanie žiadosti o poskytnutie dotácie na stravu **môže písomne požiadať aj zariadenie** **sociálnoprávnej ochrany detí a sociálnej kurately**, v ktorom je dieťaťu poskytovaná starostlivosť pobytovou formou, na základe rozhodnutia súdu o nariadení ústavnej starostlivosti[[1]](#footnote-1). Dotáciu na stravu je možné na deti zo zariadení sociálnoprávnej ochrany detí a sociálnej kurately poskytnúť len v prípade, ak odoberajú obed v škole v rámci vyučovania alebo výchovno-vzdelávacieho procesu.

Dotácia na stravu sa od 01.05.2023 bude poskytovať v sume:

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ**[[2]](#footnote-2)a **odobralo obed,**
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak dieťa, ktorému je nariadená ústavná starostlivosť pobytovou formou vo Vašom zariadení navštevuje **ZŠ alebo posledný ročník MŠ** a máte záujem od 01.05.2023 o poskytovanie dotácie na stravu na toto dieťa, **je nevyhnutné požiadať o dotáciu na stravu, a to na nižšie uvedenom tlačive (návratka), ktorú žiadame doručiť zariadeniu školského stravovania**:..............................................................................*(uviesť adresu, príp. iný obvyklý spôsob doručovania využívaný školskou jedálňou, napr. schránka v  školskej jedálni),* **a to najneskôr v termíne do** ........................ V prípade, že sa dieťa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov *(zariadenie školského stravovania, ako prílohu tejto informácie, môže rodičovi zaslať aj zápisný lístok stravníka alebo uviesť iný obvyklý spôsob zápisu na stravovanie).*

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**ŽIADOSŤ**

**zariadenia** **sociálnoprávnej ochrany detí a sociálnej kurately o podanie žiadosti o poskytnutie dotácie na podporu výchovy k stravovacím návykom dieťaťa**

**(návratka)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov[[3]](#footnote-3), ja dolu podpísaný štatutárny zástupca:

Názov zariadenia: ...............................................................................................................................

IČO: ....................................................................................................................................................

Adresa zariadenia: ...............................................................................................................................

Meno, priezvisko a titul štatutárneho zástupcu: ..................................................................................

**žiadam / nežiadam[[4]](#footnote-4)** od 01.05.2023 o poskytnutie dotácie na stravu na dieťaťa:

* meno a priezvisko, rodné číslo dieťaťa:..........................................................trieda:
* meno a priezvisko, rodné číslo dieťaťa:..........................................................trieda:
* meno a priezvisko, rodné číslo dieťaťa:..........................................................trieda:
* meno a priezvisko, rodné číslo dieťaťa:..........................................................trieda:

V .....................................dňa.............................

 ................................................................

 vlastnoručný podpis

Súhlas so spracúvaním osobných údajov:

Podpisom tejto návratky zariadenie sociálnoprávnej ochrany detí a sociálnej kurately dáva súhlas na spracovanie osobných údajov dieťaťa / žiaka v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. Ak je starostlivosť o deti vykonávaná v domácom prostredí profesionálnej rodiny, nakoľko táto je organizačnou súčasťou zariadenia sociálnoprávnej ochrany detí a sociálnej kurately, písomnú žiadosť podáva toto zariadenie, nie profesionálny rodič. [↑](#footnote-ref-1)
2. Deťom v MŠ, ktoré nenavštevujú posledný ročník sa bude dotácia na stravu od 01.05.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima. [↑](#footnote-ref-2)
3. Právna úprava účinná od 01.05.2023. [↑](#footnote-ref-3)
4. **Vyhovujúce zakrúžkujte alebo podčiarknite**. [↑](#footnote-ref-4)